***Տ Ե Ղ Ե Կ Ա Ն Ք***

**««Հասարակական կարծիքի ուսումնասիրման կենտրոն» փակ բաժնետիրական ընկերությունը լուծարելու մասին» ՀՀ կառավության որոշման նախագծի վերաբերյալ**

 **առաջարկությունների և առարկությունների մասին**

|  |  |  |  |
| --- | --- | --- | --- |
| հհ | ***Առաջարկության, առարկության հեղինակը*** | ***Առաջարկության, առարկության բովանդակությունը*** | ***Եզրակացություն*** |
| **1.** | **ՀՀ Ֆինանսների նախարարություն****26.12.2018թ.****01/11-4/24235-18** | Դիտողություններ և առաջարկություններ չունի: ՀՀ ֆինանսների նախարարությունն ուսումնասիրել է ՀՀ հանրային հեռուստառադիոընկերության խորհրդի գրությունը, «Շիրակի հանրային հեռուստառադիո» փակ բաժնետիրական ընկերությունը լուծարելու մասին» և «Հասարակական կարծիքի ուսումնասիրման կենտրոն» փակ բաժնետիրական ընկերությունը լուծարելու մասին» ՀՀ կառավարության որոշման նախագծերը և հայտնում է հետևյալը. Բյուջետային քննարկումների արդյունքներով առաջարկվել է ՀՀ վարչապետի քննարկմանը ներկայացնել նույնանման ծառայություններ ձեռքբերելու նպատակահարմարության հարցը՝ «Հասարակական կարծիքի ուսումնասիրման կենտրոն» ՓԲԸ-ն լուծարելու և վերջինիս բյուջետային հատկացումները կրճատելու հեռանկարով, ինչպես նաև Շիրակի հանրային հեռուստառադիոընկերության առանձին գործելու հիմնավորվածությունը՝ այն լուծարելու, իսկ անհրաժեշտության դեպքում՝ վերջինիս ծրագրերը և ռեսուրսները ՀՀ հեռուստաընկերության կազմում ներառելու հեռանկարով՝ առնվազն կրճատելով վարչական ապարատը և կրկնվող գործառույթները: ՀՀ փոխվարչապետի պաշտոնակատար Մհեր Գրիգորյանի մոտ 03.12.2018թ. կայացած ՀՀ հանրային հեռուստառադիոընկերության խորհրդի 2019թ. բյուջետային հայտին առնչվող համառոտագրի քննարկման արդյունքում առաջարկվել է ներկայացնել Հասարակական կարծիքի ուսումնասիրման կենտրոն» փակ բաժնետիրական ընկերությունը լուծարելու մասին» ՀՀ կառավարության որոշման նախագիծը և քննարկել Շիրակի հանրային հեռուստառադիոընկերության հետագա գործունեության նպատակահարմարությունը, մասնավորապես՝ ներկայացնելով այն Հայաստանի հանրային հեռուստաընկերությանը միավորելու կամ լուծարելու առաջարկ: Ելնելով վերոգրյալից՝ հայտնում ենք, որ ՀՀ հանրային հեռուստառադիոընկերության խորհրդի կողմից ներկայացված նախագծերի վերաբերյալ առաջարկություններ և դիտողություններ չունենք:  Ինչ վերաբերում է գրությամբ բարձրացված հարցերին, ապա առաջարկում ենք ՀՀ հանրային հեռուստառադիոընկերության խորհրդի կողմից ներկայացված՝ հասարակական կարծիքի ուսումնասիրությունները ձեռքբերելու և հանրային հեռուստաընկերության ընդլայնված թղթակցային կետի աշխատանքը Գյումրի քաղաքում կազմակերպելու նպատակով, համապատասխանաբար՝ 12.0 և 15.0 մլն դրամի ծախսերը և Շիրակի հանրային հեռուստառադիո» և Հասարակական կարծիքի ուսումնասիրման կենտրոն» փակ բաժնետիրական ընկերությունների լուծարման արդյունքում 2019թ. ընթացքում պահանջվող լրացուցիչ ծախսերը՝ շուրջ 52.0 մլն դրամի չափով, իրականացնել ՀՀ 2019թ. պետական բյուջեով ՀՀ հանրային հեռուստառադիոընկերության խորհրդին նախատեսված ընդհանուր հատկացումների հաշվին: | Ընդունվել է ի գիտություն: |
| 2. | **ՀՀ արդարադատության նախարարություն****20.12.2018թ.****01/14/631064** | Դիտողություններ և առաջարկություններ չունի:  | Ընդունվել է ի գիտություն |
| 3. | **ՀՀ տնտեսական զարգացման և ներդրումների նախարարություն****01/10581-18****24.12.2018թ.** | Դիտողություններ և առաջարկություններ չունի: Տեղեկացնում ենք, որ Նախագծերի հետ անհրաժեշտ է ներկայացնել տեղեկանք հիմնավորումներ, որտեղ արտացոլված կլինեն ընկերությունների ակտիվները և պարտավորությունները, ըստ որի էլ հնարավոր կլինի պատկերացում կազմել լուծարման գործընթացի ժամանակ մարման ենթակա պարտավորությունների մեծության և դրանց մարման հնարավորության վերաբերյալ։  | Ընդունվել է ի գիտություն |